ai4bharat/Pralekha huggingface dataset:
کابینہ
مویشی پروری کرنے والے کسانوں کی مدد کے لئے منہ اور کُھر کی بیماری  اور مالٹا بخار کی روک تھام کی خصوصی اسکیم
نئی دہلی،31؍مئی،منہ اور کھر کی بیماری  اور مالٹا بخار جیسی بیماری ، گائے ، بیل ، بھینس ، بھیڑیں، بکریوں اور خنزیر وغیرہ جیسے پالتو جانورں میں ہونے والی عام بیماریاں ہیں۔ کابینہ نے آج اگلے پانچ برسوں کے دوران ملک کے مویشیوں میں ان بیماریوں پر پوری طرح قابو پانے اور رفتہ رفتہ انہیں پوری طرح ختم کردینے کے مقصد سے 13343 کروڑ روپے کی رقم سے ایک خصوصی اسکیم کو منظوری دی ہے۔
اگر کسی گائے ؍ بھینس کو ایف ایم ڈی کی بیماری ہوتی ہے تو اسے چار سے 6 مہینے تک دودھ کا 100 فیصد تک کا نقصان ہوسکتا ہے۔ اس کے علاوہ مالٹا بخار کی صورت میں مویشی کی پوری زندگی میں دودھ دینے کی صلاحیت 30 فیصد کم ہوجاتی ہے۔ مالٹا بخار سے مویشیوں میں افزائش نسل کی صلاحیت بھی ختم ہوجاتی ہے۔ مالٹا بخار کھیتوں پر کام کرنے والوں اور مویشی پالنے والوں کو بھی ہوسکتا ہے۔ ان بیماریوں کا دودھ اور مویشیوں کی پیداوار پر براہ راست منفی اثر پڑتا ہے۔ آج کابینہ میں کیا گیا یہ فیصلہ چناؤ منشور میں کئے گئے وعدوں میں سے ایک کو پورا کرتا ہے اور اس سے ان کروڑوں کسانوں کو ، جو مویشی پروری میں مصروف ہیں ، بہت راحت حاصل ہوگی۔
اس اسکیم کے تحت تقریبا 30 کروڑ بڑے مویشیوں  کو دوا فراہم کی جائے گی جبکہ 20 کروڑ بھیڑ بکریوں اور ایک کروڑ خنزیروں کو 6 ماہ کےو قفے سے دوا دی جائے گی۔ اس کے علاوہ ایف ایم ڈی کی صورت میں گائے ، بیل ، بھینوں کے بچھڑوں کو ابتدائی ٹیکہ کاری کی جائے گی اور 3 کروڑ 60 لاکھ بچھیوں کا 100 فیصد احاطہ کیا جائے گا اور ان کی ٹیکہ کاری کی جائے گی۔
اس پروگرام کو اب تک مرکز اور ریاستی حکومتوں کے درمیان لاگت میں ساجھیداری کی بنیاد پر نافذ کیا جاتا رہا ہے۔ لیکن اب مرکزی حکومت نے ان بیماریوں کے مکمل خاتمے کو یقینی بنانے اور ملک کے مویشی پالنے والے تمام کسانوں کی روزی کے مواقع میں بہتری لانے کے مقصد سے پروگرام کی پوری لاگت خود برداشت کرنے کا فیصلہ کیا ہے۔
۔۔۔۔۔۔۔۔۔۔۔۔۔۔۔۔۔
U-2258
(Visitor Counter : 832
امور داخلہ کی وزارت
جناب نتیہ نند رائے نے چنڈی گڑھ میں سی ایف ایس ایل میں ایک جدید ڈی این اے اِنالیسس سنٹرکا افتتاح کیا
حکومت ملک میں خواتین کے تحفظ کو سب سے زیادہ ترجیح دیتی ہے: جناب نتیہ نند رائے
وزارتِ داخلہ ملک کے تمام اضلاع میں سبھی پولیس اسٹیشنوں میں خواتین کیلئے ہیلپ ڈیسک اور
بردہ فروشی مخالف یونٹ قائم کرے گی : جناب نتیہ نند رائے
نئی دہلی،23؍دسمبر،امور داخلہ کے وزیر مملکت جناب نتیہ نند رائے نے آج چنڈی گڑھ کے سی ایف ایس ایل میں ڈی این اے کے تجزیئے کے ایک جدید مرکز کا افتتاح کیا۔ یہ جدید فورنسک ڈی این اے تجزیہ کی تجربہ گاہ نربھیا فنڈ اسکیم کے تحت 99.76کروڑ روپے کے خرچ سے قائم کی گئی ہے۔ یہ مرکز جن امور کے لئے جدید سہولتیں فراہم کرے گی، وہ ہیں:1.جنسی حملہ اور ہومیسائڈ یونٹ 2.پیٹرنٹی یونٹ 3. انسانی شناخت کا یونٹ اور 4.مائیٹوچونڈریئل ڈی این اے یونٹ۔ ڈی ایف ایس ایس نے اس بات کو یقینی بنایا ہے کہ یہ مرکز جدید ڈی این اے پروفائلنگ آلات اور سازوسامان سے پوری طرح آراستہ ہو۔ جدیدفارنسک ڈی این اے انالسس مرکز میں ہر سال 2000کیسوں کا جائزہ لینے کی صلاحیت ہے۔
اس موقع پر اظہارخیال کرتے ہوئے وزیر موصوف نے اس بات پر زور دیاکہ تمام ریاستوں اور مرکز کے زیر انتظام علاقوں کو چاہئے کہ وہ اس سہولت سے فائدہ اتھائیں اور اپنی اپنی ریاستوں میں اسی طرح کی سہولتیں قائم کریں تاکہ ان کے پاس بھیجے جانے والے فورنسک کیسوں کو تیز رفتاری کے ساتھ نمٹایا جا سکے۔ اس سے ایک جدید اور جوابدہ فوجداری انصاف کا نظام قائم ہوگا۔ البتہ انہوں نے درخواست کی کہ ہر شخص کو چاہئے کہ وہ ایک ایسے سماج کی تعمیر کے لئے کام کرے، جہاں خواتین کے خلاف جرائم کو برداشت نہ کیا جائے اور اس طرح کے واقعات پیش ہی نہ آئیں۔ جناب رائے نے یہ بھی کہا کہ بیورو آف پولیس ریسرچ اینڈ ڈیولپمنٹ فارنسک ثبوت کو جمع کرنے کے لئے خصوصی تربیت فراہم کر رہا ہے اور اب تک 6000سےزیادہ افراد تربیت پا چکے ہیں۔
جناب رائے نے کہاکہ حکومت نے ملک میں خواتین کی تحفظ کو اولین ترجیح دی ہے اور قانون میں سخت ترین سزائیں دینے کے ساتھ ساتھ اس سلسلے میں جو بہت سے اقدامات کئے گئے ہیں، ان میں 28 ریاستوں/مرکز کے زیر انتظام علاقوں، 112یونیورسل ایمرجنسی خدمات شروع کیا جانا، 8 بڑے شہروں میں ’ سیف سٹی‘پروجیکٹ شروع کیا جانا اور ریاستی فورنسک سائنس لیباریٹریوں کو مستحکم بنایا جانا شامل ہیں۔ وزارت داخلہ تمام پولیس اسٹیشنوں میں خواتین کے لئے ہیلپ ڈیسک قائم کرے گی اور تمام اضلاع میں بردہ فروشی کی روک تھام کے یونٹ قائم کرے گی۔
فوجداری تحقیقات کو فوراً اور مہارت کے ساتھ مکمل کرنے میں ڈی این اے اینالیسس ایک اہم ذریعہ بن گیا ہے۔
وزارت داخلہ کے تحت فورنسک سائنس سرویسیز کے ڈائرکٹوریٹ نے ملک میں سنٹرل فورنسک سائنس لیباریٹریز  قائم کی ہے۔ یہ تجربہ گاہیں بھوپال میں مدھیہ پردیش کے مقام پر ، چنڈی گڑھ میں ، آسام میں گوہاٹی کے مقام پر، تلنگانہ میں حیدرآباد کے مقام پر، مہاراشٹر میں پونے کے مقام پر اور مغربی بنگال میں کولکاتہ کے مقام پر قائم کی گئی ہیں۔
آج کی تقریب میں تقریباً 200مدعوئین نے شرکت کی، جن میں پورے ملک کےسنٹرل اور اسٹیٹ ایف ایس ایل کے ڈائرکٹر صاحبان ، سینئرپولیس /جوڈیشیئل افسران، مختلف یونیورسٹیوں اور اسپتالوں کے پروفیسر اور ڈاکٹر اور سائنسیئ تنظیموں کےسینئراہلکاروں نے شرکت کی۔
۰۰۰۰۰۰۰۰

U-5978
(Visitor Counter : 38
الیکٹرانکس اور اطلاعات تکنالوجی کی وزارت
روی شنکر پرساد کل بنگلورو میں بلاک چین ٹیکنالوجی میں سینٹر آف ایکسی لینس کا افتتاح کریں گے
نئی دہلی 17؍جنوری2020:قومی اطلاعاتی سینٹر یعنی نیشنل انفارمیٹکس سینٹر نے کرناٹک کے بنگلورو میں بلاک چین ٹیکنالوجی میں سینٹر آف ایکسی لینس قائم کیا ہے۔ ا س کا مقصد بلاک چین کے طورپر ایک سروس مہیا کرانا ہے اور تمام شراکت داروں کے مفاد میں لرننگ تجربات اور وسائل کو مشترک کرنا ہے۔ بلاک چین ٹیکنالوجی میں سینٹر آف ایکسی لینس کا افتتاح، قانون اور انصاف، مواصلات اور الیکٹرانکس اور اطلاعاتی ٹیکنالوجی کے مرکزی وزیر جناب روی شنکر پرساد کل کریں گے۔ اس تقریب میں مرکز اور ریاستی حکومت کی متعدد اہم شخصیات بھی شراکت کریں گی۔
نیشنل انفارمیٹکس سینٹر حکومت کو تمام سطحوں پر ایک اولینٹیکنالوجی مشیر اور آئی سی ٹی حل فراہم کرانے والی کمپنی ہے اور اس نے ہمیشہ سے ہی حکومت کو سب سے پہلے جدید ترین ٹیکنالوجیز اور خدمات سے متعارف کرایا ہے۔ اس کے علاوہ مذکورہ ادارے نے حکومت کو درکار دیگر خدمات جیسے این آئی سی نیٹ یا نیشنل نالج نیٹ ورککا قیام اور ای گورننس سلیوشنز  فراہم کرنے میں مدد کی ہے۔
بلاک چین ٹیکنالوجی آئندہ آنےوالی اور جدید ترین ٹیکنالوجی ہے اور اسےحکومت کی مدد کے لئے مختلف شعبوں جیسے صحت، مالیات؍خزانہ، زراعت اور دیگر شعبوں میں اپنایا جائے گاتاکہ حکومت کو مختلف پروگراموں کے نفاذ میں تعاون ملے اور اثاثوں کو اعتماد اور انحطاط فراہم کیا جاسکے گا۔
سی اوای اس ابھرتی ہوئی ٹیکنالوجی کے ذریعے فراہم کردہ ممکنہ فوائد کو سمجھنے کے لیے چنندہ معاملہ میں حکومت کے استعمال کے لئے بلاک چین پر مبنی پروف آف کانسپٹس تیار کیا ہے۔ حکومت میں بلاک چین کی نئی اور پہلے، غیر متوقع ایلی کیشنز سے توقع کی جاتی ہے کہ وہ ای گورننس کے نظام میں شفافیت، سراغ رسانی اور اعتماد میں اضافہ ہوگا۔
سینٹر آف ایکسی لینس حکومت کے مختلف جہتوں میں بلاک چین ٹیکنالوجی کے استعمال کے لئے پروف آف کانسپٹس بنانے میں سرکاری محکموں کو سہولت فراہم کرے گا، جس کی وجہ سے اس طرح کی کچھ ایپلی کیشنز کو بڑے پیمانے پر مقرر کیاجاسکے گا۔ نیشنل انفارمیٹکس سینٹرمضبوط انفرااسٹرکچر مہیا کرانے کے ساتھ، سی او ای بلاک چین نیٹ ورک مؤثر میزبانی کے لئے بلاک چین کو بطور سروس فراہم کرے گا۔
بجلی کی وزارت
سکریٹری حکومت ہند نے بنگلہ دیش کےسکریٹری  سے 1320 میگاواٹ کے میتری پاور منصوبے سے متعلق امور پر تبادلہ خیا ل کیا
نئی دہلی،6 جولائی 2021/ سکریٹری  حکومت ہند نے آج بنگلہ دیش کے سکریٹری  سے 1320 میگاواٹ کے میتری پاور منصوبے سے متعلق امور کے لئے ویڈیو کانفرسنگ کے ذریعہ ملاقات کی۔ یہ میٹنگ 17 جون کو منعقدہ 8ویں اعلی سطح کی مانیٹرنگ کمیٹی کے اجلاس کے فوراً بعد ہی طلب کی گئی تھی۔ جس کے دوان کچھ اہم معاملات کی نشاندہی کی گئی تھی جن کو دسمبر 2021 میں یونٹ 1 کے بروقت آغاز کے لئے حل کرنے کی ضرورت ہے۔
مارچ 2020 کے بعد سے کووڈ کی صورتحال نے دونوں ممالک کے عوام کے لئے کافی چیلنجز پیش کئے ہیں اور میتری پروجیکٹ پر عمل درآمد کو متاثر کیا ہے اور دونوں فریق اس منصوبے کو بروقت مکمل کرنے کے لئے پوری کوشش کررہے ہیں۔ بنگہ دیش کی جانب سے یقین دہانی کرائی ہے کہ بی ایچ ای ایل اور بی آئی ایف پی سی ایل ٹائم لائنس کو پورا کرنے کے لئے ، انٹری اجازت کے معاملے میں اور ہندستان سے انتہائی ہنر مند سابقہ پیکٹ افرادی قوت کے لئے ویزا کی منظوری کسٹم سے متعلق امورپیشگی انکم ٹیکس  کے نفاذ کے بارے میں تازہ ترین ایس آر او 126 کے بعد ، ہندستان کے دفاتر میں میتری سائٹ دفتر میں کام کرنے والے بی ایچ ای ایل ملازمین کے خلاف عدالتی مقدمہ اور ورک فورس کی ویکسی نیشن میں بنگلہ دیش کی حکومت پراعتماد ہے۔
یہ پروجیکٹ ماحول دوست سپر کریٹیکل ٹکنالوجی پر مبنی تھرمل پاور پلانٹ ہے اور اس منصوبے کا پہلا یونٹ دسمبر -2021 میں شروع کیا جائے گا۔ یعنی بنگلہ دیش کے یوم فتح کے گولڈن جوبلی موقع پر اور یونٹ نمبر 2 کے ساتھ مل کر نفاذ کی میچنگ کے ساتھ متعلقہ ٹرانسمیشن سسٹم کی منظوری دی جائے گی۔
بنگلہ دیش حکومت کے سکریٹری ، نے منصوبے کی بروقت تکمیل کے لئے ضروری مدد کی یقین دہانی کرائی اور گزشتہ سال سے اب تک کووڈ رکاوٹوں کے باوجود منصوبے کی اب تک کی پیش رفت کو سراہا ہے۔
دونوں فریقوں نے بجلی کے شعبے میں ہند-بنگلہ دیش تعاون کے لئے اگلے جے ڈبلیو جی /جے ایس سی کے اجلاس کی تاریخ کے بارے میں بھی تبادلہ خیال کیا۔ ستمبر 2021 کے تیسرے ہفتے میں جے ڈبلیو جی/جے ایس سی اجلاس منعقد کرنے کا فیصلہ کیا گیا ہے۔
سکریٹری  حکومت ہند نے بنگلہ دیش حکومت کی جانب سے کی جانے والی حمایت اور تعاون کا بنگلہ دیش حکومت کے سکریٹری  کا شکریہ ادا کیا۔
کامرس اور صنعت کی وزارتہ
کاغذ درآمداتی نگرانی نظام یکم اکتوبر 2022 سے نافذ العمل ہوگا؛ آن لائن رجسٹریشن کی سہولت 15 جولائی 2022 سے دستیاب ہوگی
کرنسی پیپر، بینک بانڈ اور چیک پیپر، سکیورٹی پرنٹنگ پیپر، وغیرہ جیسی کاغذی مصنوعات کو لازمی رجسٹریشن سے باہر رکھا گیا ہے
پی آئی ایم ایس کو متعارف کرانے کا مقصد ’’دیگر‘‘ زمرے کے تحت درآمدات پر قابو پانا ہے
یہ قدم اٹھانے کا مقصد اس زمرے کے تحت ’میک ان انڈیا‘ اور ’آتم نربھر‘ پہل قدمی کو فروغ دینا ہے
غیر ملکی تجارت کے ڈائرکٹوریٹ جنرل  نے ’آزاد‘ سے ’پی آئی ایم ایس کے تحت لازمی رجسٹریشن سے مشروط آزاد‘ اہم کاغذی مصنوعات کی درآمداتی پالیسی میں ترمیم کرتے ہوئے کاغذ درآمداتی نگرانی نظام  متعارف کرایا ہے۔ پی آئی ایم ایس یکم اکتوبر 2022 سے نافذ العمل ہوگا۔ تاہم، رجسٹریشن کی آن لائن سہولت 15 جولائی 2022 سے دستیاب ہوگی۔
پی آئی ایم ایس کا اطلاق ایک گھریلو علاقائی یونٹ کے ذریعہ مختلف اقسام کی کاغذی مصنوعات کی درآمدات پر ہوگا، اس کے تحت نیوزپرنٹ، ہاتھ سے تیار شدہ کاغذ، لیپت کاغذ اور غیر لیپت کاغذ، لیتھو اور آفسیٹ کاغذ، ٹوئلیٹ پیپر، کارٹنس، لیبل، وغیرہ جیسی 201 ٹیرف لائنوں پر احاطہ کیا گیا ہے۔ تاہم کرنسی پیپر، بینک بانڈ اور چیک پیپر، سکیورٹی پرنٹنگ پیپر، وغیرہ جیسی کاغذی مصنوعات کو لازمی رجسٹریشن سے باہر رکھا گیا ہے۔
پی آئی ایم ایس کے مطابق، ایک درآمدکار کو، درآمداتی کھیپ کی آمد کی متوقع تاریخ سے نہ تو 75 ویں دن سے پہلے اور نہ ہی 5 ویں دن کے بعد، محض 500 روپئے کے بقدر کی رجسٹریشن فیس ادا کرکے آن لائن نظام کے توسط سے ایک خودکار رجسٹریشن نمبر حاصل کرنا ہوگا۔ خودکار رجسٹریشن نمبر 75 دنوں کی مدت کے لیے قابل قبول رہے گا اور اجازت شدہ مقدار کے لیے، رجسٹریشن کی ویلیڈٹی مدت کے دوران اسی رجسٹریشن نمبر کے تحت ایک سے زائد کنسائنمنٹ بل آف اینٹری  کی اجازت ہوگی۔
اس کے علاوہ، پی آئی ایم ایس کے تحت رجسٹریشن خصوصی اقتصادی زون/آزاد تجارت ویئر ہاؤسنگ زون میں کسی یونٹ کے ذریعہ درآمد کے وقت یا پی آئی ایم ایس کے تحت احاطہ شدہ اشیاء کی برآمدات پر مبنی یونٹ کے ذریعہ درآمد کے وقت بھی ضروری ہوگا۔ حالانکہ، اگر ایس ای زیڈ/ایف ٹی ڈبلیو زیڈ/ ای او یو میں داخلے کے وقت پی آئی ایم ایس کے تحت پہلے سے درج رجسٹر کاغذ کی پروسیسنگ نہیں ہوئی ہے، تو ایس ای زیڈ/ ایف ٹی ڈبلیو زیڈ/ ای او یو سے ڈی ٹی اے تک کسٹمز کلیئرینس کے وقت ڈومیسٹک ٹیریٹری ایریا  یونٹ کو پی آئی ایم ایس کے تحت رجسٹریشن کی ضرورت نہیں ہوگی۔
گھریلو کاغذ صنعت کے مطالبات کی بنیاد پر، پی آئی ایم ایس کے متعارف کرانے کا مقصد ’’دیگر‘‘ زمرے کی ٹیرف لائنوں کے تحت درآمدات پر قابو پانا، انڈر انوائسنگ کے ذریعہ گھریلو منڈی میں کاغذی مصنوعات کی ڈمپنگ، غلط معلومات فراہم کرکے ممنوعہ اشیاء کا داخلہ ، تجارتی معاہدات کے بجائے دیگر ممالک کے توسط سے اشیاء کے نقل و حمل کے لیے دیگر راستے اختیار کرنا وغیرہ جیسے امور پر قابو پانا ہے۔ اس زمرے کے تحت ’میک ان انڈیا‘ اور ’آتم نربھر‘ پہل قدمی کو بھی فروغ حاصل ہو سکتا ہے۔
حالانکہ، اگر ایس ای زیڈ/ ایف ٹی ڈبلیو زیڈ/ ای او یو میں 8-ہندسہ کی سطح پر ایچ ایس کوڈ میں تبدیلی کے ساتھ پروسیسنگ ہوئی ہے ، تو ڈی ٹی اے میں درآمدکار کو پی آئی ایم ایس کے تحت خود کو درج رجسٹر کرانا ہوگا، اگر پروسیس سے گزرا ہوا آئیٹم پی آئی ایم ایس کے تحت احاطہ شدہ 201 ٹیرف لائنوں میں سے کسی ایک تحت آتا ہے۔
وزارت دفاع
ہندوستان کی تینوں افواج کا دستہ فرانسیسی باستیل ڈے پریڈ کے لیے روانہ
فرانس میں 14 جولائی کو فیت نیشنال فرانسیس یا قومی دن کے طور پر منایا جاتا ہے۔ اسے باستیل ڈے کے نام سے بھی جانا جاتا ہے کیونکہ اس دن 1789 میں فرانسیسی انقلاب کے دوران باستیل میں انقلابیوں کے داخلے کی سالگرہ ہوتی ہے۔ اس سال، ہندوستان کے وزیر اعظم جناب نریندر مودی کو فرانس میں باستیل ڈے پریڈ میں مہمان خصوصی کے طور پر مدعو کیا گیا ہے۔ اس پریڈ میں ہندوستانی مسلح افواج کا 269 رکنی تینوں افواج کا دستہ اپنے فرانسیسی ہم منصبوں کے ساتھ مارچ کرے گا۔ یہ دستہ آج فرانس کے لیے روانہ ہو گیا ہے۔
ہندوستانی افواج کے فرانسیسی افواج سےکا تعلقات پہلی جنگ عظیم سے ہیں۔ 1.3 ملین سے زیادہ ہندوستانی سپاہیوں نے اس جنگ میں حصہ لیا تھا اور ان میں سے تقریباً 74,000 نے کیچڑ والی خندقوں میں لڑائی میں حصہ لیا تھا اور وہ کبھی واپس نہیں لوٹے، جبکہ دیگر 67,000 زخمی ہوئے۔ ہندوستانی سپاہیوں نے فرانس کی سرزمین پر بھی بہادری سے مقابلہ کیا۔ ان کی جرات، بہادری اور عظیم قربانی نے نہ صرف دشمن کو ناکام بنایا بلکہ جنگ جیتنے میں بھی نمایاں رول ادا کیا۔ بعد میں دوسری جنگ عظیم میں 2.5 ملین ہندوستانی فوجیوں نے ایشیا سے افریقہ اور یورپ تک جنگ کے مختلف تھیٹروں میں اہم رول ادا کیا۔ اس میں فرانس کے جنگی میدان بھی شامل تھے۔ ہندوستانی فوجیوں نے ان جنگوں میں اپنی بہادری کا لوہا منوایا جس کے اعتراف میں ہندوستانی فوجیوں کو کئی بہادری ایوارڈز سے نوازا گیا۔
اس سال دونوں ممالک اسٹریٹجک پارٹنرشپ کے 25 سال کا جشن منا رہے ہیں۔ دونوں ممالک کی فوجیں مشترکہ مشقوں میں حصہ لے رہی ہیں اور اپنے تجربات کا تبادلہ کر رہی ہیں۔ گزشتہ برسوں میں ہندوستان اور فرانس قابل اعتماد دفاعی شراکت دار بن گئے ہیں۔
مارچ کرنے والے 77 فوجیوں اور بینڈ کے 38 ارکان پر مشتمل ہندوستانی فوج کے دستے کی قیادت کیپٹن امن جگتاپ کر رہے ہیں۔ ہندوستانی بحریہ کے دستے کی قیادت کمانڈر ورت بگھیل کررہے ہیں اور ہندوستانی فضائیہ کے دستے کی قیادت اسکواڈرن لیڈر سندھو ریڈی کررہے ہیں۔ ہندوستانی فضائیہ کے رافیل لڑاکا طیارے بھی پریڈ کے دوران فلائی پاسٹ کا حصہ بنیں گے۔
فوج کے دستے کی نمائندگی پنجاب رجمنٹ کر رہی ہے جو ہندوستانی فوج کی قدیم ترین رجمنٹوں میں سے ایک ہے۔ رجمنٹ کے دستوں نے دونوں عالمی جنگوں کے ساتھ ساتھ آزادی کے بعد کی کارروائیوں میں بھی حصہ لیا ہے۔ پہلی جنگ عظیم میں، انہیں 18 بیٹل اور تھیٹر آنرز سے نوازا گیا۔ بہادر سپاہیوں نے میسوپوٹیمیا، گلیپولی، فلسطین، مصر، چین، ہانگ کانگ، دمشق اور فرانس میں لڑائی میں حصہ لیا۔ فرانس میں، انہوں نے ستمبر 1915 میں نیو چیپل کے قریب ایک حملے میں حصہ لیا اور بیٹل آنرز ’لوز‘ اور ’فرانس اینڈ فلینڈرز‘ حاصل کئے۔ دوسری جنگ عظیم میں، انہوں نے 16 بیٹل آنرز اور 14 تھیٹر آنرز حاصل کیے۔
راجپوتانہ رائفلز رجمنٹ بینڈ دستے کے ساتھ ہے۔ یہ رجمنٹ ہندوستانی فوج کی سب سے سینئر رائفل رجمنٹ ہے۔ اس کی زیادہ تر بٹالینوں کی ایک طویل اور شاندار تاریخ ہے۔ انہوں نے دنیا کے کئی تھیٹروں میں خونریز ترین لڑائیوں میں حصہ لیا ہے۔ انہوں نے دونوں عالمی جنگوں میں مثالی شراکت کا مظاہرہ کیا ہے۔ دوسری جنگ عظیم کے دوران رجمنٹ کی بٹالینوں نے ہر اس تھیٹر میں لڑائی میں شرکت کیجہاں ہندوستانی فوج شامل تھی۔ انہیں آزادی سے قبل چھ وکٹوریہ کراس سے نوازا گیا تھا۔ رجمنٹ کے بینڈ 1920 میں نصیر آباد  میں تشکیل کی گئی تھی۔
۔۔۔۔۔۔۔۔۔۔۔
ش ح۔ا گ۔ن ا۔
U-6814
(Visitor Counter : 68
نوجوانوں کے امور اور کھیل کود کی وزارت
صدر جمہوریہ ہند جناب رام ناتھ کووند سال 19۔2018 کے لئے نیشنل سروس اسکیم  ایوارڈ 24 ستمبر 2020 کو پیش کریں گے
نئی دہلی، 22 ستمبر 2020، صدر جمہوریہ ہند جناب رام ناتھ کووند سال 19۔2018 کے لئے نیشنل سروس اسکیم  ایوارڈ 24 ستمبر 2020 کو راشٹرپتی بھون نئی دلی سے ورچوول طریقے سے پیش کریں گے۔ اس موقع پر وگیان بھون نئی دہلی سے نوجوانوں امور اور کھیل کود کے مرکزی وزیر جناب کرن رجیجو تقریب میں شرکت کریں گے۔ سال 19۔2018 کے لئے نیشنل سروس اسکیم  ایوارڈ 3 مختلف زمروں مثلاً یونیورسٹی/ پلس 2 کونسل، این ایس ایس یونٹوں اور ان کے پروگرام افسروں اور این ایس ایس رضا کاروں نے 42 ایوارڈ یافتگان کو دیا جائے گا۔
نوجوانوں کے امور اور کھیل کود کی وزارت کے نوجوانوں کے امور کا محکمہ ہر سال یونیورسٹیوں/ کالجوں،  کونسلوں ، سینئر سیکنڈری، این ایس ایس یونٹوں/ پروگرام افسروں اور این ایس ایس رضا کاروں کی رضاکارانہ غیر معمولی سماجی خدمت کے اعتراف میں اور ملک میں این ایس ایس کو مزید فروغ دینے کے پیش نظر نیشنل سروس اسکیم ایوارڈ تقسیم کرتا ہے۔ اس وقت ملک بھر میں این ایس ایس کے رول پر تقریباً 40 لاکھ رضا کار ہیں۔
این ایس ایس مرکزی شعبے کی اسکیم ہے جو 1969 میں شروع کی گئی تھی، جس کا بنیادی مقصد رضا کارانہ سماجی خدمت کے ذریعہ نوجوان طلبا کی شخصیت اور کردار کو فروغ دینا تھا۔ نظریاتی اعتبار سے این ایس ایس مہاتما گاندھی کے خیالات سے متاثر ہے۔ این ایس ایس کا اصول بہت موزوں ہے۔ ’’ناٹ میں، بٹ یو‘‘ یعنی ’’خود سے پہلے آپ‘‘۔
مختصراً این ایس ایس کے رضا کار معاشرے کی ضرورتوں سے پیدا ہونے والے سماجی موزونیت کے مسائل پر مستقل اور خصوصی کیمپنگ سرگرمیوں کے ذریعہ کام کرتے ہیں۔ ایسے مسائل میں  خواندگی اور تعلیم  صحت، خاندانی بہبود اور تغذیہ  ماحولیات کا تحفظ  سماجی خدمات کے پروگرام  خواتین کے لئے تفویض اختیارات کے پروگرام  معاشی ترقیاتی سرگرمیوں سے متعلق پروگرام  آفات کے دوران بچاؤ اور راحت وغیرہ شامل ہیں۔
۔۔۔۔۔۔۔۔۔۔۔
م ن۔ ا گ۔ن ا۔
U-5736
(Visitor Counter : 61
صحت اور خاندانی بہبود کی وزارت
کووڈ۔ 19 پر اپ ڈیٹس
انفیکشن سے ٹھیک ہونے کے معاملے تیزی سے فعال معاملوں سے آگے نکل رہے ہیں
ٹھیک ہونے اور فعال معاملوں کے بیچ فرق 1 لاکھ سے زائد
ٹھیک ہونے کی شرح بڑھ کر 58.56فیصد ہوگئی
روزانہ 2.3 لاکھ سے زیادہ نمونوں کے ٹیسٹ
حکومت ہند کے ذریعہ کووڈ۔ انیس کی روک تھام ، قابو پانے اور اس سے نمٹنے کے لئے ریاستوں / مرکز کے زیر انتظام خطوں کے ساتھ مل کر اٹھائے گئے پیشگی اور فعال اقدامات کے حوصلہ افزا نتائج برآمد ہو رہے ہیں۔
کورونا وائرس کے انفیکشن سے مریضوں کے ٹھیک ہونے اور اس کے فعال معاملات کے مابین فرق 1،00،000 سے زیادہ ہو چکا ہے۔ آج کی تاریخ میں اس سے ٹھیک مریضوں کی تعداد اس کے فعال معاملوں کی تعداد سے 106،661 زیادہ ہیں۔ اس طرح اب تک مجموعی طور پرکووڈ۔ انیس کے 3،09،712 مریض ٹھیک ہو چکے ہیں۔ کووڈ 19 کے مریضوں کے ٹھیک ہونے کی شرح بڑھ کر 58.56٪ ہو گئی ہے۔ گذشتہ 24 گھنٹوں کے دوران مجموعی طور پر 13،832 کوویڈ 19 مریض ٹھیک ہوئے ہیں۔
فی الحال ، 2،03،051 فعال معاملات ہیں اور یہ سبھی معاملات فعال طبی نگرانی میں ہیں۔
ہندوستان میں اب کوویڈ 19 کے لئے وقف 1036 ڈائگنوسٹک لیب ہیں۔ اس میں سرکاری شعبے میں 749 اور دو سو ستاسی پرائیویٹ لیب شامل ہیں۔
اس کی تفصیل اس طرح ہے
ریئل ٹائم آر ٹی پی سی آر پر مبنی ٹیسٹنگ لیبز: 567 
• ٹرو نیٹ پر مبنی ٹیسٹنگ لیبز: 382 
• سی بی این اے اے ٹی پر مبنی ٹیسٹنگ لیبز: 87 
روزانہ 2،00،000 سے زیادہ نمونوں کی جانچ کی جارہی ہے۔ گذشتہ 24 گھنٹوں میں جانچ کئے گئے نمونوں کی تعداد بڑھ کر 2،31،095 ہو گئی ہے۔ آج کی تاریخ تک کل 82،27،802 نمونوں کی جانچ کی جا چکی ہے۔
اٹھائیس جون 2020 تک کووڈ سے متعلق صحت انفراسٹرکچر کو مضبوط کیا گیا ہے جس میں 1077 وقف شدہ کووڈ اسپتالوں کی دستیابی ہے جس میں 1،77،529 آئیسولیشن بیڈس ، 23،168 آئی سی یو بیڈ اور 78،060 آکسیجن سپورٹیڈ بستر ہیں۔ اس کے علاوہ 1،40،099 آئیسولیشن بیڈس، 11،508 آئی سی یو بیڈس اور 51،371 آکسیجن سپورٹیڈ بستروں کے ساتھ 2،400 وقف شدہ کوویڈ ہیلتھ مراکز بھی چلائے جا رہے ہیں۔
مزید برآں، ملک میں کووڈ۔ انیس سے نمٹنے کے لئے 9،519 کوویڈ کیئر سینٹرز 8،34،128 بستروں کے ساتھ اب دستیاب ہیں۔ مرکز نے ریاستوں / مرکز کے زیر انتظام خطوں / مرکزی اداروں کو 187.43 لاکھ این 95 ماسک اور 116.99 لاکھ ذاتی حفاظتی سازوسامان  بھی فراہم کیے ہیں۔
کووڈ۔ 19 سے متعلق تکنیکی معاملات کے بارے میں تمام مستند اور اپ ڈیٹ شدہ معلومات ، رہنما خطوط اور مشاورتی نوٹ کے لئے برائے کرم مستقل طور پر دیکھیں : https://www.mohfw.gov.in/ اور @MoHFW_INDIA
کووڈ۔ 19 سے متعلق تکنیکی پوچھ گچھtechnicalquery.covid19[at]gov[dot]in اور دیگر پوچھ گچھ ncov2019[at]gov[dot]in اور@CovidIndiaSeva . کو بھیجیں۔
کووڈ۔ 19 سے متعلق کسی پوچھ گچھ کے معاملے میں براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر رابطہ کریں۔ کووڈ۔ 19 کے بارے میں ریاستوں / مرکز کے زیر انتظام خطوں کے ہیلپ لائن نمبروں کی فہرست
https://www.mohfw.gov.in/pdf/coronvavirushelplinenumber.pdf . پر بھی دستیاب ہے۔
وزارت دفاع
تازہ ترین صورتحال – کووڈ -19سے نمٹنے کے لئے وزارت دفاع کے اقدامات
نئی دہلی 13 مارچ 2020 ۔وزارت دفاع نے کووڈ-19 معاملات کی روک تھام سے متعلق قومی کوشش کی حمایت کے لئے تمام ضروری وسائل استعمال کئے ہیں۔
فی الحال فوج ہنڈن –غازی آباد اور مانیسر ، ہریانہ میں دو طبی سہولتیں چلا رہی ہے اور کل 265 سویلین ان دوسہولتوں میں فو ج کی نگرانی میں ہیں۔ ڈی جی اے ایف ایم ایس کے مطابق 124 معاملات کے بیچ نے مانیسر سہولت میں یکسر طورپر علیحدہ رکھے جانے کے اپنے 14 دن مکمل کرلئے ہیں ، ان کی تشخیص منفی طورپر ہوئی ہے اور اب یہ سہولت چھوڑنے کے لئے تیار ہیں۔
جیسلمیر ،جودھپور ،سورت گڑھ ، گورکھپور ،جھانسی اورکولکتہ میں مزید سہولتیں مزید شہریوں کو اپنے یہاں رکھنے کے لئے تیار ہیں ، جو اگلے چند دنوں میں ہندوستان پہنچ سکتے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
U-1194
(Visitor Counter : 45
مکانات اور شہری غریبی کے خاتمے کی وزارت
آر ای آر اے کا نفاذ
ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں بتایا کہ
'زمین اور نوآبادیات' ریاست کا موضوع ہے۔ تاہم، گھر خریداروں کے مفادات کے تحفظ اور رئیل اسٹیٹ سیکٹر میں شفافیت اور جوابدہی کو یقینی بنانے کے لیے، پارلیمنٹ نے رئیل اسٹیٹ  ایکٹ، 2016  نافذ کیا ہے۔ ایکٹ کے تحت قائم کردہ ریگولیٹری اتھارٹیز کو عوام کو دیکھنے کے لیے ایک ویب پورٹل شائع کرنے اور اسے برقرار رکھنے کی ضرورت ہے، جس میں تمام رئیل اسٹیٹ پروجیکٹس کی متعلقہ تفصیلات ہوں جن کے لیے رجسٹریشن دی گئی ہے۔
وزارت کے پاس دستیاب تازہ ترین معلومات کے مطابق ، تمام ریاستوں/ مرکز کے زیر انتظام علاقوں نے ریاست ناگالینڈ کے علاوہ آر ای آر اے کے تحت قواعد کو نوٹیفائی کیا ہے۔ 32 ریاستوں/ مرکز کے زیر انتظام علاقوں نے ریئل اسٹیٹ ریگولیٹری اتھارٹی قائم کی ہے اور 28 ریاستوں/ مرکز کے زیر انتظام علاقوں نے ریئل اسٹیٹ اپیلیٹ ٹریبونل قائم کیا ہے۔ آر ای آر اے کی دفعات کے تحت 1,01,304 رئیل اسٹیٹ پروجیکٹس اور 72,012 ریئل اسٹیٹ ایجنٹس کو رجسٹر کیا گیا ہے اور ملک بھر میں رئیل اسٹیٹ ریگولیٹری اتھارٹیز کے ذریعہ 1,06,657 شکایات کو کامیابی سے نمٹا دیا گیا ہے۔ آر ای آر اے کے ریاست وار نفاذ کی تفصیلات  منسلک ہیں۔
آبی وسائل، دریائی ترقیات اور گنگا احیاء کی وزارت
گندے پانی کی صفائی
نئی دہلی،12؍مارچ،دریاؤں اور آبی وسائل کی آلودگی کی بنیادی وجہ سیور اور صنعتی گندے پانی یا جزوی طور پر گندے پانی کو چھوڑا جانا ہے۔ آلودگی کے کنٹرول کے مرکزی بورڈ  کے ذریعہ مارچ 2015 میں شائع کردہ ایک رپورٹ کے مطابق ملک میں شہری علاقوں میں یومیہ 61948 ملین لیٹر گندہ پانی پیدا ہوتا ہے، جبکہ ملک میں گندے پانی کو صاف کرنے کی صلاحیت یومیہ 23277 ملین لیٹر  ہے۔
گندے پانی کو آبی وسائل میں چھوڑے جانے سے دریاؤں میں پانی میں موجود آکسیجن  میں کمی آجاتی ہے اور یہ بحری حیات کے لئے نقصان دہ ہوتی ہے۔ گندے پانی کے مناسب بندو بست کے ذریعے دریا کی صفائی ایک مسلسل عمل ہے اور مرکزی حکومت ریاستی حکومتوں اور مرکز کے زیر انتظام علاقوں کے ذریعے دریاؤں کی آلودگی کو دور کرنے کی کوششوں میں قومی دریائی تحفظ منصوبے  اور نمامی گنگے جیسی اسکیموں کےذریعے مالی اور تکنیکی امداد فراہم کرتی ہے۔
این آر سی پی نے اب تک ملک کی 16 ریاستوں کے 77 شہروں پر محیط 34 دریاؤں میں آلودگی کے خاتمے کے لئے 5870.54 کروڑ روپے منظور کئے ہیں۔ نمامی گنگے کے تحت گنگا اور اس کی معاون ندیوں کے احیاء کا کام کیا جارہا ہے۔ اب تک نمامی گنگے کے تحت 28790.66 کروڑ روپے کی لاگت سے کُل 310 پروجیکٹوں کو منظوری دی گئی ہے۔ ان میں سے 116 پروجیکٹ مکمل ہوگئے ہیں اور کام کرنے لگے ہیں۔
اس کے علاوہ احیاء اور شہری یکسر تبدیلی کے اٹل مشن  اور اسمارٹ سٹی مشن جیسے پروگراموں کے تحت سیویج کا بنیادی ڈھانچہ بھی تیار کیا گیا ہے۔
ایس ٹی پی اور گندے پانی کے پمپنگ اسٹیشن کو چلانے اور ان کی دیکھ بھال  ریاستی حکومتوں ؍ بلدیاتی اداروں کی ذمہ داری ہے۔ سیور کے ناکافی نیٹ ورک اور گھروں کے کنکشن نہ ہونا گندے پانی کو صاف کرنے والے پلانٹس کے صلاحیت سے کم استعمال کی بڑی وجوہات ہیں۔ مرکزی حکومت مسلسل ریاستوں پر زور دے رہی ہے کہ وہ گندے پانی کی صفائی کے پلانٹس  کی کارکردگی کو بہتر بنائیں۔
اس کے علاوہ سی پی سی بی نے 21 اپریل 2015 کو ریاستوں کے آلودگی کنٹرول بورڈ  ؍ آلودگی کنٹرول کمیٹیوں  کو پانی کی آلودگی کی روک تھام سے متعلق قانون – 174 کے تحت ہدایت دی ہے کہ وہ اپنے متعلقہ شہروں ؍ قصبوں میں گندے پانی کے بندو بست کے لئے ذمہ دار مقامی اتھارٹیوں کو ہدایت جاری کریں اور شہری علاقوں میں گندے پانی کو یکجا کرنے اور اسے صاف کرنے کی خاطر مقررہ وقت کے ایکشن پلان مرتب کرنے کو کہیں۔ سی پی سی بی نے 9 اکتوبر 2015 کو ماحولیاتی تحفظ کے قانون – 186 کے تحت مقامی اتھارٹیوں کو یہ بھی ہدایت جاری کی تھی کہ کلاس ون اور کلاس 2 کے شہروں اور قصبوں میں گندے پانی کے بندو بست کو یقینی بنایا جائے اور اس بات کو یقینی بنایا جائے کہ دریاؤں اور دیگر آبی وسائل میں چھوڑا جانے والا پانی مقررہ ضابطوں کے مطابق ہو۔
جل شکتی اور سماجی انصاف اور تفویض اختیارات کے مرکزی وزیر مملکت جناب رتن لال کٹاریا نے آج لوک سبھا میں ایک تحریری جواب میں مذکورہ معلومات فراہم کیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1183
(Visitor Counter : 956